Nakon ovih uvodnih napomena, u nastavku ću opisati pojedina mjesta koja smo posjetili tijekom našeg boravka u Etiopiji.
Nakon ručka posjećujemo Etiopski etnografski muzej koji je smješten u bivšoj carskoj palači ispred koje je i vrlo lijepi vrt.U navedenom se muzeju posjećuju i privatne odaje bivšeg cara Heile Selasija i to: spavaća soba, u kojoj je krevet, koji je car ustupio predsjedniku bivše SFRJ – Titu za vrijeme njegovog boravka u Etiopiji, zatim privatna kupaona, te soba sa poklonima koje je bivši car dobio od raznih svjetskih državnika. Posjećujemo i nekadašnje privatne odaje carice, koje su u skromnijem izdanju od carevih. Mađutim, ono što bi za sve muzeje bilo poželjno, a to je čišćenje istih, barem jednom godišnje od nagominlane prašine koja se tijekom godina nakupila kako na izložbenim policama, tako i na eksponatima. Osim muzejske postave u palači je smješteno i sveučilište s velikom knjižnjicom, kao i upravne odaje koje pripadaju sveučilištu.